title: Решение на Изпълнителния комитет от 28 април 1999 година за подобряване на полицейското сътрудничество при предотвратяването и разкриването на престъпления (SCH/Сom-ex (99) 18)

text:
Важна правна забележка

|

41999D0018

Официален вестник n° L 239 , 22/09/2000 стр. 0421 - 0423 специално чешко издание глава 19 том 02 стр. 386  - 388 специално испанско издание глава 19 том 02 стр. 386  - 388 специално унгарско издание глава 19 том 02 стр. 386  - 388 специално литвийско издание глава 19 том 02 стр. 386  - 388 LV.ES глава 19 том 02 стр. 386  - 388 MT.ES глава 19 том 02 стр. 386  - 388 PL.ES глава 19 том 02 стр. 386  - 388 SK.ES глава 19 том 02 стр. 386  - 388 специално словенско издание глава 19 том 02 стр. 386  - 388

		19990428Решение на Изпълнителния комитетот 28 април 1999 годиназа подобряване на полицейското сътрудничество при предотвратяването и разкриването на престъпления(SCH/Сom-ex (99) 18)ИЗПЪЛНИТЕЛНИЯТ КОМИТЕТ,като взе предвид член 132 от Конвенцията за прилагане на Споразумението от Шенген,като взе предвид член 39 от посочената по-горе конвенция,в желанието си да продължи усилията за подобряване условията за трансгранично полицейско сътрудничество,като взе под внимание решението на изпълнителния комитет от 16 декември 1998 г. (документ SCH/Сom-ex (98) 51, Rev.3),РЕШИ:Одобрява принципите за полицейско сътрудничество при предотвратяване и разследване на престъпления, така както са изложени в нотата на председателството (SCH/I (98) 75, Rev.5) от 28 април 1999 г.Съставено в Люксембург на 28 април 1999 година.ПредседателC. H. Schapper--------------------------------------------------19990428SCH/I (98) 75, Rev.5Относно: Прилагане на член 39 от конвенцията: подобряване на полицейското сътрудничество при предотвратяване и разследване на престъпленияПодобряването на полицейското сътрудничество при разследване на престъпления е една от целите, които си е поставило германското председателство. По време на срещата на 14 септември 1998 г. германското председателство представи нотата (SCH/I (98), Rev.5), в която излага проблемите и предлага възможните решения.Всички делегации се обединиха около становището, че пропуските в полицейското сътрудничество при разследване на престъпления могат да бъдат чувствително преодолени с помощта на единно тълкуване на разпоредбите на конвенцията и на прилагане на същата, което да съответства на целите ѝ.Шенгенските държави се съгласиха, че подобряването на полицейското сътрудничество при преследване на престъпления не трябва да накърнява правомощията на съдебните органи.В краткосрочен план е възможно да бъдат реализирани следните решения:1. Съставяне на специален списъкЗа целите на прилагане на член 39 от Конвенцията и с оглед подобряване разследването и превантивната борба срещу престъпления полицейските служби на шенгенските държави могат да обменят информация, при условие че:- осъществяването на обмена на информация не изисква принудителни мерки,- той се разрешава от националното законодателство на замолената договаряща страна и че изпълнението на операциите не е в изключителните правомощия на съдебните органи, нито се подчинява на определен разрешителен режим.Подобряването на разследването и предотвратяването на престъпления ще се постигне чрез сътрудничество между полицейските органи на шенгенските държави без намесата на съдебните органи в случай на основателно подозрение или конкретна опасност, особено чрез изпълнение на изброените в посочения по-долу списък стъпки. Този списък не е изчерпателен. Въпросните стъпки се изпълняват доколкото националното право на замолената държава и това на молещата държава позволяват това:- установяване самоличността на притежателите на моторни превозни средства и на водачите им;- запитвания, които се отнасят до свидетелства за право да се управляват моторни превозни средства;- издирване на временни и постоянни адреси;- установяване самоличността на телефонни, факс и интернет абонати, доколкото се отнася до публично достъпен номер;- събиране на информация от полицията на доброволна основа от засегнатите лица [*];- проверка на самоличността;- предаване на информационни данни, които произтичат от информационни системи или от документи на полицейските служби, доколкото това се позволява от разпоредбите в областта на защитата на данните;- изготвяне на планове и координиране на мерките по издирване, както и започване на спешни издирвания (независимо от издирването с помощта на Шенгенската информационна система — ШИС);- проследяване произхода на вещи, по-специално на оръжието и превозните средства (проследяване на мрежите за продажби);- констативен протокол (констатиране на място на вредите, които са причинени на превозните средства в случай на пътно произшествие, последвано от престъплението бягство от мястото на произшествието, следи от опити за заличаване на текст от документите и т.н.).Освен това всяка шенгенска държава може в отношенията си с една или няколко други държави да определи в съответствие с член 39 от конвенцията други области, които могат да бъдат обект на полицейско сътрудничество, без намесата на правосъдието.2. Прилагане на разпоредбата, която се отнася до необходимостта от съгласие на съдебните органи (член 39, параграф 2)Срочното използване на информацията като доказателствено средство в рамките на дадено наказателно производство е възможно, само ако замолената държава се откаже да изиска официална съдебна молба, която да бъде добавена към вече предадената полицейска молба. Ограничените ресурси, с които разполагат органите на наказателното преследване, следва да се заделят за решаването на неотложни проблеми в борбата с престъпността и не би трябвало ненужно да бъдат заявявани във връзка с получаването на разрешения.От друга страна, член 39, параграф 2 не предписва условията, при които следва да се търси съгласието на съдебните органи, с цел използване на информацията като доказателствено средство в рамките на наказателно производство. Следователно държавите са свободни да организират процедурата, която следва да се приложи за получаването на такова съгласие.Шенгенските държави се обединиха около тезата, че полицейските или съдебните органи могат да предават молбите за разрешение и отнасящите се до тях съдебни поръчки с всякакви средства, които им осигуряват бързина на предаването, при условие че предаването оставя писмена следа, която позволява да се определи произходът на документа (например факс, електронна поща).3. Опростяване на процедуритеОпростяването на процедурите позволява също така да се ускори разследването на престъпления, по-точно при неотложните случаи. Като пример може да се приведе възприетото решение при двустранни споразумения между две шенгенски държави, което предвижда, че в случай на непосредствена опасност полицейските органи могат пряко да си сътрудничат по искане на правоприлагащите органи, като прибягват до разпити, обиски и изземване на вещи.Въз основа на придобития опит по прилагането на такива или подобни споразумения шенгенските държави ще проучат дали процедури от този тип могат да се разработят за отношенията между всички шенгенски държави.[*] За Австрия, Германия и Нидерландия в съответствие с тяхното национално законодателство: доброволен разпит от полицията.--------------------------------------------------


title: Решение № U2 от 12 юни 2009 година относно обхвата на член 65, параграф 2 от Регламент (ЕО) № 883/2004 на Европейския парламент и на Съвета по отношение на правата на обезщетения за безработица на напълно безработни лица, които не са погранични работници и които по време на последната си дейност като заети или самостоятелно заети лица са пребивавали на територията на държава-членка, различна от компетентната държава-членка (текст от значение за ЕИП и за Споразумението между ЕО и Швейцария)

text:
               24.4.2010

               BG

               Официален вестник на Европейския съюз

               C 106/43

         РЕШЕНИЕ № U2
   от 12 юни 2009 година
   относно обхвата на член 65, параграф 2 от Регламент (ЕО) № 883/2004 на Европейския парламент и на Съвета по отношение на правата на обезщетения за безработица на напълно безработни лица, които не са погранични работници и които по време на последната си дейност като заети или самостоятелно заети лица са пребивавали на територията на държава-членка, различна от компетентната държава-членка
   (текст от значение за ЕИП и за Споразумението между ЕО и Швейцария)
   2010/C 106/12
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72, буква а) от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който Административната комисия е натоварена с разглеждането на всички административни въпроси и въпросите, свързани с тълкуването, произтичащи от разпоредбите на Регламент (ЕО) № 883/2004 и Регламент (ЕО) № 987/2009 на Европейския парламент и на Съвета от 16 септември 2009 г. за установяване на процедурата за прилагане на Регламент (ЕО) № 883/2004 за координация на системите за социална сигурност (2),
   като взе предвид член 65, параграфи 2 и 5 от Регламент (ЕО) № 883/2004,
   като има предвид, че:

               (1)

               Член 65 от Регламент (ЕО) № 883/2004 определя специфични правила за отпускането и изплащането на обезщетения за безработица на безработни лица, които по време на последната си дейност като заети или самостоятелно заети лица са пребивавали в държава-членка, различна от компетентната.

               (2)

               Предпоставка за прилагането на член 65 от посочения регламент в неговата цялост е фактът, че по време на последната си дейност като заети или самостоятелно заети лица въпросните лица са пребивавали в държава-членка, различна от тази, на чието законодателство са подчинени, като тази държава не е задължително държавата, в която те са осъществявали дейност като заети или самостоятелно заети лица.

               (3)

               Съгласно определението, предоставено в член 1, буква й) от посочения регламент, понятието „пребиваване“ означава мястото, където лицето обичайно пребивава, а в буква к) от същия член понятието „престой“ е определено като „временно пребиваване“.

               (4)

               В член 11 от Регламент (ЕО) № 987/2009 са посочени критериите за определяне на мястото на пребиваване в случаите, в които институциите на две или повече държави-членки са на различно мнение по този въпрос.

               (5)

               От член 1, буква е) от Регламент (ЕО) № 883/2004 следва, че мястото на пребиваване на пограничните работници е в държава, различна от тази, в която осъществяват професионалната си дейност, т.е. държавата, която по силата на член 11, параграф 3, буква а) от същия регламент е компетентната държава, и следователно няма съмнение, че тези работници са обхванати от член 65 от същия регламент.

               (6)

               Категориите лица, посочени в член 11, параграф 4 и член 13 от посочения регламент, както и лицата, по отношение на които е приложимо споразумението, упоменато в член 16 от посочения регламент, могат в някои от случаите да пребивават в държава-членка, различна от държавата, определена за компетентна държава по смисъла на тези членове.

               (7)

               Решението коя държава да бъде определена за място на пребиваване на лицата, принадлежащи към тези категории, трябва да се взема поотделно за всеки от случаите, а за лицата, посочени в член 13, параграф 1, буква а) и параграф 2, буква а) от Регламент (ЕО) № 883/2004, това е необходимо за целите на определянето на тяхната принадлежност.

               (8)

               По силата на член 65, параграф 5 от Регламент (ЕО) № 883/2004 отговорността за изплащането на обезщетенията се прехвърля от компетентната държава към държавата на пребиваване, на чиито служби по заетостта засегнатото лице се поставя на разположение.

               (9)

               Въпреки че понастоящем това е приемливо за пограничните работници и някои други категории работници, които също запазват близки отношения с държавата си на произход, то не би било приемливо, ако поради твърде широко тълкуване на понятието „пребиваване“ се наложи приложното поле на член 65 от Регламент (ЕО) № 883/2004 да бъде разширено до всички лица, които осъществяват определена относително стабилна дейност като заети или самостоятелно заети лица в определена държава-членка и са оставили семействата си в държавата си на произход.
               В съответствие с условията, предвидени в член 71, параграф 2 от Регламент (ЕО) № 883/2004,

         РЕШИ:

               1.

               Член 65, параграф 5 от Регламент (ЕО) № 883/2004 се прилага по-специално по отношение на:

                           а)

                           лицата, упоменати в член 11, параграф 4 от посочения регламент;

                           б)

                           лицата, упоменати в член 13 от посочения регламент, които обичайно осъществяват дейност на територията на две или повече държави-членки;

                           в)

                           лицата, по отношение на които се прилага споразумението, упоменато в член 16, параграф 1 от посочения регламент,

                     в случаите, в които по време на последната си професионална дейност те са пребивавали в държава-членка, различна от компетентната държава.

               2.

               Лицата, посочени в параграф 1, които по време на последната си професионална дейност са били подчинени на законодателството на държава-членка, различна от тази, в която са осъществявали дейност като заети или самостоятелно заети лица, имат право на обезщетения по силата на разпоредбите на законодателството на държавата на пребиваване, както ако са били подчинени на нейното законодателство и преди това.

               3.

               За целите на прилагането на настоящото решение държавата на пребиваване се определя в съответствие с член 11 от Регламент (ЕО) № 987/2009.

               4.

               Настоящото решение се публикува в Официален вестник на Европейския съюз. То се прилага от датата на влизане в сила на Регламент (ЕО) № 987/2009.

            Председател на Административната комисия

         Gabriela PIKOROVÁ

      (1)  ОВ L 166, 30.4.2004 г., стр. 1.

      (2)  ОВ L 284, 30.10.2009 г., стр. 1.


title: 2012/808/ОВППС: Решение Atalanta/4/2012 на Комитета по политика и сигурност от 18 декември 2012 година за назначаване на командващ операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)

text:
               21.12.2012

               BG

               Официален вестник на Европейския съюз

               L 352/46

         РЕШЕНИЕ ATALANTA/4/2012 НА КОМИТЕТА ПО ПОЛИТИКА И СИГУРНОСТ
   от 18 декември 2012 година
   за назначаване на командващ операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)
   (2012/808/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1) (Atalanta), и по-специално член 6 от него,
   като има предвид, че:

               (1)

               Съгласно член 6, параграф 1 от Съвместно действие 2008/851/ОВППС Съветът упълномощи Комитета по политика и сигурност (КПС) да взема решения за назначаването на командващия операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия („командващия операцията на ЕС“).

               (2)

               На 15 юни 2011 г. КПС прие Решение Аtalanta/2/2011 (2), с което контраадмирал Duncan POTTS се назначава за командващ операцията на ЕС.

               (3)

               Обединеното кралство предложи новоназначеният контраадмирал Robert TARRANT да замести контраадмирал Duncan POTTS като командващ операцията на ЕС.

               (4)

               Военният комитет на ЕС подкрепя това предложение.

               (5)

               В съответствие с член 5 от Протокола (№ 22) относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и осъществяването на решения и действия на Съюза, свързани с въпросите на отбраната,

         ПРИЕ НАСТОЯЩОТО РЕШЕНИЕ:
   Член 1
   Новоназначеният контраадмирал Robert TARRANT се назначава за командващ операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия, считано от 16 януари 2013 г.
   Член 2
   Решение Atalanta/2/2011 се отменя.
   Член 3
   Настоящото решение влиза в сила на 16 януари 2013 г.

      Съставено в Брюксел на 18 декември 2012 година.

            За Комитета по политика и сигурност

            Председател

         O. SKOOG

      (1)  ОВ L 301, 12.11.2008 г., стр. 33.

      (2)  ОВ L 158, 16.6.2011 г., стр. 36.


title: 2014/577/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Европейската агенция по химикалите за финансовата 2012 година

text:
               5.9.2014

               BG

               Официален вестник на Европейския съюз

               L 266/201

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Европейската агенция по химикалите за финансовата 2012 година
   (2014/577/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция по химикалите за финансовата 2012 година,

               —

               като взе предвид доклада на Сметната палата относно годишните отчети на Европейската агенция по химикалите за финансовата 2012 година, придружен от отговорите на Агенцията (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 1907/2006 на Европейския парламент и на Съвета за създаване на Европейска агенция по химикалите (4), и по-специално член 97 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0229/2014),

               1.

               Освобождава от отговорност изпълнителния директор на Европейската агенция по химикалите във връзка с изпълнението на бюджета на Агенцията за финансовата 2012 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция по химикалите, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 97.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 396, 30.12.2006 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение (ЕС) 2015/1032 на Съвета от 7 май 2015 година за подписване, от името на Европейския съюз, и временно прилагане на Споразумението между Европейския съюз и Доминиканската общност за премахване на визите за краткосрочно пребиваване

text:
               3.7.2015

               BG

               Официален вестник на Европейския съюз

               L 173/19

         РЕШЕНИЕ (ЕС) 2015/1032 НА СЪВЕТА
   от 7 май 2015 година
   за подписване, от името на Европейския съюз, и временно прилагане на Споразумението между Европейския съюз и Доминиканската общност за премахване на визите за краткосрочно пребиваване
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               С Регламент (ЕС) № 509/2014 на Европейския парламент и на Съвета (1) вписването относно Доминиканската общност беше прехвърлено от приложение I в приложение II към Регламент (ЕО) № 539/2001 на Съвета (2).

               (2)

               Вписването относно Доминиканската общност се придружава от бележка под линия, в която се посочва, че освобождаването от изискването за притежаване на виза се прилага от датата на влизане в сила на споразумение за освобождаване от изискването за притежаване на виза, което се сключва с Европейския съюз.

               (3)

               На 9 октомври 2014 г. Съветът прие решение, с което упълномощи Комисията да започне преговори с Доминиканската общност за сключване на споразумение между Европейския съюз и Доминиканската общност за премахване на визите за краткосрочно пребиваване (наричано по-долу „споразумението“).

               (4)

               Преговорите по споразумението започнаха на 12 ноември 2014 г. и приключиха успешно с парафирането му чрез размяна на писма на 11 декември 2014 г.

               (5)

               Споразумението следва да бъде подписано и приложените към споразумението декларации следва да бъдат одобрени от името на Съюза. Споразумението следва да се прилага временно, считано от датата на подписването му, до приключване на процедурите по неговото официално сключване.

               (6)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета (3); следователно Обединеното кралство не участва в приемането на настоящото решение и не е обвързано от него, нито от неговото прилагане.

               (7)

               Настоящото решение представлява развитие на разпоредбите на достиженията на правото от Шенген, в което Ирландия не участва, в съответствие с Решение 2002/192/ЕО на Съвета (4); следователно Ирландия не участва в неговото приемане и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписванет, от името на Съюза, на Споразумението между Европейския съюз и Доминиканската общност за премахване на визите за краткосрочно пребиваване (наричано по-долу „споразумението“), при условие за сключването на посоченото споразумение.
   Текстът на споразумението е приложен към настоящото решение.
   Член 2
   Декларациите, приложени към настоящото решение, се одобряват от името на Съюза.
   Член 3
   Председателят на Съвета е оправомощен да посочи лицето(ата), упълномощено(и) да подпише(ат) споразумението от името на Съюза.
   Член 4
   Споразумението се прилага временно, считано от датата на подписването му (5), до приключване на процедурите по сключването му.
   Член 5
   Настоящото решение влиза в сила в деня на приемането му.

      Съставено в Брюксел на 7 май 2015 година.

            За Съвета

            Председател

         E. RINKĒVIČS

      (1)  Регламент (ЕС) № 509/2014 на Европейския парламент и на Съвета от 15 май 2014 г. за изменение на Регламент (ЕО) № 539/2001 на Съвета за определяне на третите страни, чиито граждани трябва да притежават виза, когато преминават външните граници, както и тези, чиито граждани са освободени от това изискване (ОВ L 149, 20.5.2014 г., стр. 67).

      (2)  Регламент (ЕО) № 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване (ОВ L 81, 21.3.2001 г., стр. 1).

      (3)  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

      (4)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

      (5)  Датата на подписване на споразумението ще бъде публикувана в Официален вестник на Европейския съюз от Генералния секретариат на Съвета.


title: Решение (ЕС) 2016/268 на Съвета от 12 февруари 2016 година за сключване, от името на Европейския съюз, на Споразумението между Европейския съюз и Сейнт Лусия за премахване на визите за краткосрочно пребиваване

text:
               27.2.2016

               BG

               Официален вестник на Европейския съюз

               L 52/3

         РЕШЕНИЕ (ЕС) 2016/268 НА СЪВЕТА
   от 12 февруари 2016 година
   за сключване, от името на Европейския съюз, на Споразумението между Европейския съюз и Сейнт Лусия за премахване на визите за краткосрочно пребиваване
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 6, втора алинея, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               Комисията договори от името на Европейския съюз Споразумение със Сейнт Лусия за премахване на визите за краткосрочно пребиваване (наричано по-долу „споразумението“).

               (2)

               В съответствие с Решение (ЕС) 2015/1031 на Съвета (2) споразумението бе подписано и се прилага временно, считано от 28 май 2015 г.

               (3)

               Със споразумението се създава Съвместен ръководен комитет от експерти за споразумението. Съюзът се представлява в този съвместен комитет от Комисията, която следва да бъде подпомагана от представители на държавите членки.

               (4)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета (3); следователно Обединеното кралство не участва в приемането на настоящото решение и не е обвързано от него, нито от неговото прилагане.

               (5)

               Настоящото решение представлява развитие на разпоредбите на достиженията на правото от Шенген, в което Ирландия не участва, в съответствие с Решение 2002/192/ЕО на Съвета (4); следователно Ирландия не участва в неговото приемане и не е обвързана от него, нито от неговото прилагане.

               (6)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Сейнт Лусия за премахване на визите за краткосрочно пребиваване се одобрява от името на Съюза.
   Член 2
   Председателят на Съвета извършва, от името на Съюза, нотификацията, предвидена в член 8, параграф 1 от споразумението (5).
   Член 3
   Комисията, подпомагана от представители на държавите членки, представлява Съюза в Съвместния комитет от експерти, създаден съгласно член 6 от споразумението.
   Член 4
   Настоящото решение влиза в сила в деня на приемането му.

      Съставено в Брюксел на 12 февруари 2016 година.

            За Съвета

            Председател

         J.R.V.A. DIJSSELBLOEM

      (1)  Одобрение от 15 декември 2015 г. (все още непубликувано в Официален вестник).

      (2)  Решение (ЕС) 2015/1031 на Съвета от 7 май 2015 г. за подписване, от името на Европейския съюз, и временно прилагане на Споразумението между Европейския съюз и Сейнт Лусия за премахване на визите за краткосрочно пребиваване (ОВ L 173, 3.7.2015 г., стр. 10).

      (3)  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

      (4)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

      (5)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: 2011/457/ЕС: Решение на Съвета от 19 юли 2011 година относно позицията, която следва да заеме Европейският съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи (MEDIA Mundus)

text:
               26.7.2011

               BG

               Официален вестник на Европейския съюз

               L 194/2

         РЕШЕНИЕ НА СЪВЕТА
   от 19 юли 2011 година
   относно позицията, която следва да заеме Европейският съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи (MEDIA Mundus)
   (2011/457/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 166 и 173 и член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Протокол 31 към Споразумението за Европейското икономическо пространство (1) (наричано по-нататък „Споразумението за ЕИП“) съдържа специални разпоредби и условия относно сътрудничеството в специфични области извън четирите свободи.

               (2)

               Целесъобразно е да се разшири сътрудничеството между договарящите се страни, така че да се включи Решение № 1041/2009/ЕО на Европейския парламент и на Съвета от 21 октомври 2009 г. за създаване на програма за сътрудничество в областта на аудиовизията с професионалисти от трети държави (MEDIA Mundus) (2).

               (3)

               Следователно Протокол 31 към Споразумението за ЕИП следва да бъде съответно изменен.

               (4)

               Позицията на Съюза в рамките на Съвместния комитет на ЕИП следва да бъде основана на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която следва да заеме Европейският съюз в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 19 юли 2011 година.

            За Съвета

            Председател

         M. SAWICKI

      (1)  ОВ L 1, 3.1.1994 г., стр. 3.

      (2)  ОВ L 288, 4.11.2009 г., стр. 10.

      ПРОЕКТ НА
      РЕШЕНИЕ № …/2011 НА СЪВМЕСТНИЯ КОМИТЕТ НА ЕИП
      от …
      за изменение на Протокол 31 към Споразумението за ЕИП относно сътрудничеството в специфични области извън четирите свободи
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство (наричано по-нататък „споразумението“), и по-специално членове 86 и 98 от него,
      като има предвид, че:

                  (1)

                  Протокол 31 към споразумението беше изменен с Решение на Съвместния комитет на ЕИП № …/… от … (1).

                  (2)

                  Целесъобразно е да се разшири сътрудничеството между договарящите се страни, така че да се включи Решение № 1041/2009/ЕО на Европейския парламент и на Съвета от 21 октомври 2009 г. за създаване на програма за сътрудничество в областта на аудиовизията с професионалисти от трети държави (MEDIA Mundus) (2).

                  (3)

                  Следователно Протокол 31 към споразумението следва да се измени, за да се даде възможност за провеждането на това разширено сътрудничество. Изменението следва да започне да се прилага от 1 януари 2011 г.,

            ПРИЕ НАСТОЯЩОТО РЕШЕНИЕ:
      Член 1
      В член 9, параграф 4 от Протокол 31 към споразумението се добавя следното тире:

                  „—

                     32009 D 1041: Решение № 1041/2009/ЕО на Европейския парламент и на Съвета от 21 октомври 2009 г. за създаване на програма за сътрудничество в областта на аудиовизията с професионалисти от трети държави (MEDIA Mundus) (ОВ L 288, 4.11.2009 г., стр. 10).
                  Лихтенщайн се освобождава от участие в програмата и от плащане на финансова вноска за нея.“

            Член 2
      Настоящото решение влиза в сила в деня след последната нотификация, внесена в Съвместния комитет на ЕИП съгласно член 103, параграф 1 от споразумението. (3)

      Прилага се от 1 януари 2011 г.
      Член 3
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в …

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L …, … г., стр. ….

         (2)  ОВ L 288, 4.11.2009 г., стр. 10.

         (3)  [Без отбелязани конституционни изисквания.] [С отбелязани конституционни изисквания.]


title: Решение на Комисията от 23 юни 2003 година относно прекратяване процедурата на проучване по отношение на пречка за търговията, състояща се от търговските практики, упражнявани от Канада по отношение на определени географски означения за вината

text:
Важна правна забележка

|

32003D0502

Официален вестник n° L 170 , 09/07/2003 стр. 0029 - 0029 специално чешко издание глава 11 том 47 стр. 139  - 139 специално испанско издание глава 11 том 47 стр. 139  - 139 специално унгарско издание глава 11 том 47 стр. 139  - 139 специално литвийско издание глава 11 том 47 стр. 139  - 139 LV.ES глава 11 том 47 стр. 139  - 139 MT.ES глава 11 том 47 стр. 139  - 139 PL.ES глава 11 том 47 стр. 139  - 139 SK.ES глава 11 том 47 стр. 139  - 139 специално словенско издание глава 11 том 47 стр. 139  - 139

		20030623Решение на Комисиятаот 23 юни 2003 годинаотносно прекратяване процедурата на проучване по отношение на пречка за търговията, състояща се от търговските практики, упражнявани от Канада по отношение на определени географски означения за вината(2003/502/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 3286/94 на Съвета от 22 декември 1994 г., установяващ процедури на Общността в областта на общата търговска политика с оглед осигуряване на изпълнението от Общността на правата, които са й предоставени от правилата за международна търговия, по-специално тези, които са въведени под егидата на Световната търговска организация (СТО) [1], изменен с Регламент (ЕО) № 356/95 [2], и по-специално членове 11 и 14 от него,като има предвид, че:(1) На 6 декември 2001 г. CIVB (Междупрофесионален съвет за виното на Бордо, Conseil Interprofessionel du Vin de Bordeaux) подаде жалба съгласно член 4 от Регламент (ЕО) № 3286/94 на Съвета (наричан по-долу "регламентът").(2) CIVB твърди, че продажбите на Общността на вината "Bordeaux" и "Médoc" в Канада се възпрепятстват от редица пречки за търговията по смисъла на член 2, параграф 1 от регламента, т.е. "възприета или поддържана от трета страна практика и по отношение на която международните търговски правила установяват право на действие".(3) Предполагаемата пречка е в резултат от Поправка С-57 към Закона за канадските търговски марки, който лишава географските означения "Bordeaux" и "Médoc" от стандартната защита в съответствие с изискванията за защита, определени в Споразумението на СТО за търговските аспекти на Правата на интелектуална собственост (TRIPS) за географските означения на вината.(4) Комисията реши, че жалбата съдържа достатъчно доказателства да се оправдае провеждането на процедура за проверка. В Официален вестник на Европейските общности [3] бе публикувано съответстващото съобщение.(5) Разследването потвърди претенцията на жалбоподателя, че Поправка С-57 към Закона за канадската търговска марка нарушава членове 23.1 и 2, както и член 24.3 (т.нар. клауза на статуквото) от ТRIPS, и че тези нарушения не могат да се обосноват въз основа на изключението, предвидено в член 24.6 от TRIPS.(6) Процедурата за проверка също потвърди, че вината "Bordeaux" притежават значителен пазарен дял в Канада, който е строго свързан с продуктовото наименование "Bordeaux/Médoc". Когато подобно предимство не е надлежно защитено, притежателите на географското означение "Bordeaux" и "Médoc" могат да наблюдават как сериозно им се намаляват пазарните позиции в Канада. Такива предразсъдъци могат евентуално да доведат до драстични търговски последствия за производителите на вината "Bordeaux" и "Médoc". Следователно може да се заключи, че Поправка С-57 застрашава да предизвика драстични търговски последствия по смисъла на член 2, параграф 4 и член 10, параграф 4 от регламента.(7) На 12 февруари 2003 г. Консултативният комитет, създаден по силата на регламента, разгледа окончателния доклад за процедурата за проверка.(8) На 24 април 2003 г. Комисията парафира двустранно споразумение с Канада за търговията с вино и алкохол, което, когато влезне в сила, ще допринесат към защитата на интересите на Общността в тази област. По-специално, това споразумение гарантира окончателното премахване на названията, изброени като "родови" в Канада, включително "Bordeaux", "Médoc" и "Medoc" при влизането в сила на споразумението.(9) Процедурата обаче не може да се прекрати, преди названията "Bordeaux", "Médoc" и "Medoc" да са действително премахнати от списъка с родовите вина на Поправка С-57.(10) Комисията следователно счита, че е уместно да прекрати процедурата.(11) Мерките, предвидени в настоящото решение, отговарят на становището на Консултативния комитет,РЕШИ:Член единственСпира процедурата за проверка на пречките за търговия, състояща се от търговските практики, упражнявани в Канада по отношение на определени географски означения за вината.Съставено в Брюксел на 23 юни 2003 година.За КомисиятаPascal LamyЧлен на Комисията[1] ОВ L 349, 31.12.1994 г., стр. 71.[2] ОВ L 41, 23.2.1995 г., стр. 3.[3] ОВ С 124, 25.5.2002 г., стр. 6.--------------------------------------------------


title: 2011/659/ОВППС: Решение на Комитета по политика и сигурност EUJUST LEX-IRAQ/2/2011 от 30 септември 2011 година за назначаване на ръководител на интегрираната мисия на Европейския съюз за спазване на правовия ред в Ирак, EUJUST LEX-IRAQ

text:
               7.10.2011

               BG

               Официален вестник на Европейския съюз

               L 263/16

         РЕШЕНИЕ НА КОМИТЕТА ПО ПОЛИТИКА И СИГУРНОСТ EUJUST LEX-IRAQ/2/2011
   от 30 септември 2011 година
   за назначаване на ръководител на интегрираната мисия на Европейския съюз за спазване на правовия ред в Ирак, EUJUST LEX-IRAQ
   (2011/659/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2010/330/ОВППС на Съвета от 14 юни 2010 г. относно интегрираната мисия на Европейския съюз за спазване на правовия ред в Ирак EUJUST LEX-IRAQ (1), и по-специално член 9, параграф 2 от него,
   като има предвид, че:

               (1)

               Съгласно Решение 2010/330/ОВППС на Съвета от 14 юни 2010 г. Комитетът по политика и сигурност има правомощия, в съответствие с член 38 от Договора, да взема необходимите решения за осъществяване на политическия контрол и стратегическото ръководство на интегрираната мисия на Европейския съюз за спазване на правовия ред в Ирак (EUJUST LEX-IRAQ), включително решението за назначаване на ръководител на мисията.

               (2)

               Върховният представител на Съюза по въпросите на външните работи и политиката на сигурност предлага бригаден генерал László HUSZÁR да бъде назначен за ръководител на мисията на EUJUST LEX-IRAQ, считано от 1 октомври 2011 г.,

         ПРИЕ НАСТОЯЩОТО РЕШЕНИЕ:
   Член 1
   Бригаден генерал László HUSZÁR се назначава за ръководител на мисията на EUJUST LEX-IRAQ, считано от 1 октомври 2011 г.
   Член 2
   Настоящото решение влиза в сила в деня на приемането му.

      Съставено в Брюксел на 30 септември 2011 година.

            За Комитета по политика и сигурност

            Председател

         O. SKOOG

      (1)  ОВ L 149, 15.6.2010 г., стр. 12.


title: 2007/675/ЕО: Решение на Комисията от 17 октомври 2007 година за създаване на експертна група по трафика на хора

text:
               20.10.2007

               BG

               Официален вестник на Европейския съюз

               L 277/29

      РЕШЕНИЕ НА КОМИСИЯТА

   от 17 октомври 2007 година
   за създаване на експертна група по трафика на хора
   (2007/675/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като има предвид, че:

               (1)

               С оглед засилване на борбата срещу трафика на хора на европейско равнище и в съответствие с Брюкселската декларация (1) от 2002 г., отразяваща необходимостта Комисията да създаде експертна група по трафика на хора, групата бе създадена с Решение 2003/209/ЕО на Комисията. Консултативната група е наречена „Експертна група по трафика на хора“ (2).

               (2)

               Експертната група по трафика на хора е упълномощена да допринася за по-нататъшното развитие на предотвратяването и борбата срещу трафика на хора, с цел да даде възможност на Комисията да получи становища с оглед на инициативите на Комисията, свързани с трафика на хора, и подготовката на доклад въз основа на препоръките, направени в Брюкселската декларация. През декември 2004 г. експертната група представи доклад и пакет от препоръки с оглед приемане на по-нататъшни конкретни предложения на европейско равнище.

               (3)

               Съобщението на Комисията от 18 октомври 2005 г.„Борба срещу трафика на хора — интегриран подход и предложения за план за действие“ (3) бе до голяма степен основано на доклада и препоръките, предложени от експертната група. На 1 декември 2005 г. Съветът прие Плана на ЕС за най-добра практика, стандарти и процедури за борба и предотвратяване на трафика на хора (4), в който са отразени някои от предложенията, направени в съобщението на Комисията.

               (4)

               В светлината на стойностния принос на експертната група по трафика на хора от 2003 г. насам, дал възможност на Комисията да развие политиката си в тази област и да се съобрази с нарастващото значение в глобален мащаб на политиката във връзка с трафика на хора, експертната група трябва да продължи своята работа. Предвид разширяването на Европейския съюз се изисква да бъде прието ново решение. Компетенциите на експертната група трябва също да се разширят и трябва да ѝ бъде дадена възможност да използва по-широк обхват експертна информация, наложена от промените при трафика на хора.

               (5)

               Групата от експерти трябва да продължи да съветва Комисията, като отчита текущото развитие на европейско, национално и международно равнище. По-специално, тя трябва да подпомага Комисията при прилагането и развитието на действия, предвидени в Плана на ЕС за най-добра практика, стандарти и процедури за борба и предотвратяване на трафика на хора от декември 2005 г., като отделя специално внимание в областта на трудовата експлоатация.

               (6)

               Групата трябва да бъде съставена от 21 членове, които да представляват по балансиран начин обществените органи в държавите-членки на ЕС и организациите с нестопанска цел в Европейския съюз, както и Европол. Трябва да участват и експерти от академичните среди и консултантски агенции, специализирани в сектора на организациите с нестопанска цел.

               (7)

               Трябва да бъде дадена възможност към експертната група да се създадат подгрупи с цел улесняване и ускоряване на работата ѝ чрез съсредоточаване върху определена тема. Правомощията на тези подгрупи трябва да бъдат одобрени от експертната група като цяло и трябва да бъдат ясно очертани.

               (8)

               Следва да бъдат предвидени правила за оповестяване на информация от страна на членовете на групата, без да се накърняват правилата на Комисията относно сигурността, определени в приложението към Решение 2001/844/ЕО, ЕОВС, Евратом на Комисията (5).

               (9)

               Личните данни, свързани с членовете на групата, следва да бъдат обработвани в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на физическите лица по отношение на обработката на лични данни от институциите и органите на Общността и за свободното движение на такива данни (6).

               (10)

               Мандатът на членовете на Комитета трябва да бъде три години с възможност за подновяване.

               (11)

               Решение 2003/209/ЕО следва да бъде отменено,

         РЕШИ:
   Член 1
   Експертна група по трафика на хора
   Създава се Експертна група по трафика на хора, наричана по-долу „групата“.
   Член 2
   Консултация
   1.   Комисията се допитва до групата по всякакви въпроси, свързани с трафика на хора.
   2.   Задачите на групата са:

               а)

               да установи сътрудничество между държавите-членки, третите страни, изброени в член 3, параграф 2, буква б), и Комисията по въпросите, свързани с трафика на хора;

               б)

               да подпомага Комисията, като предлага становища, свързани с трафика на хора и осигурява цялостен подход към темата;

               в)

               да подпомага Комисията при оценката на напредъка на политиката в областта на трафика на хора на национално, европейско и международно равнище;

               г)

               да подпомага Комисията при установяването и определянето на съответните възможни мерки и действия на европейско и национално равнище в областта на политиката срещу трафика.

               д)

               експертната група представя становища или доклади на Комисията при искане от страна на последната или по собствена инициатива, отчитайки прилагането и по-нататъшното развитие на европейско равнище на Плана на ЕС за най-добра практика, стандарти и процедури за борба и предотвратяване на трафика на хора и свързаните форми на експлоатация. Групата ще се съобразява и със социалното измерение на пола.

         3.   Председателят на групата може да посочи на Комисията случаите, в които е желателно тя да се консултира с групата по определен въпрос.
   Член 3
   Членство — назначаване
   1.   Групата се състои от 21 членове. Заявление за членство в групата ще бъде публикувано в Официален вестник и на открития уебсайт на ГД „Правосъдие, свобода и сигурност“.
   2.   Членовете на групата от експерти се определят от специалисти с познания и опит в борбата срещу трафика на хора, включително и по трудовото измерение на трафика на хора, подбрани от:

               а)

               администрациите на държавите-членки (до 11 членове);

               б)

               междуправителствени, международни и неправителствени организации, действащи на европейско равнище с документирано доказани познания и опит в областта на трафика на хора (до 5 членове);

               в)

               асоциации на социални партньори и работодатели, действащи на европейско равнище (до 4 членове);

               г)

               Европол (1 член);

               д)

               лица с опит, произлизащи от академичните научни среди от държавни или частни университети или институти в държавите-членки също могат да станат членове на групата (до 2 членове).

         3.   Членовете, посочени в параграф 2, буква а), се определят и назначават от Комисията по предложение на държавите-членки. Членовете, посочени в букви б), в) и д), се назначават от Комисията измежду подалите заявление. Членът, посочен в параграф 2, буква г), се назначава от Европол.
   4.   Въз основа на подадените заявления кандидатите, които са счетени за подходящи за участие в групата, но не са назначени, при съгласие от тяхна страна остават в резервен списък. Комисията ще използва този списък при необходимост от определяне на заместници на членовете.
   5.   Членовете на групата остават на длъжност, докато бъдат заменени или докато изтече мандатът им.
   6.   Членовете, които вече не са способни ефективно да участват в обсъжданията на групата, които подадат оставка или не отговарят на условията, определени в параграф 3 от настоящия член или в член 287 от Договора, могат да бъдат заместени за остатъка от мандата им.
   7.   Членовете, назначени в лично качество, подписват всяка година ангажимент, че ще действат в обществен интерес, и декларация, указваща отсъствието или наличието на всякакъв интерес, който би могъл да накърни тяхната обективност.
   8.   Имената на членовете, назначени на личностен принцип, се публикуват на интернет сайта на ГД „Правосъдие, свобода и сигурност“ и в серия C на Официален вестник на Европейския съюз.
   9.   Имената на членовете се събират, обработват и публикуват в съответствие с Регламент (ЕО) № 45/2001.
   Член 4
   Функциониране
   1.   Групата избира председател и двама заместник-председатели от своите членове чрез обикновено мнозинство.
   2.   Със съгласието на Комисията могат да се създадат подгрупи, които да разглеждат конкретни въпроси на основата на предоставен от групата мандат. Подгрупите включват най-много 9 членове и се разпускат веднага след приключването на техния мандат.
   3.   Информацията, получена в резултат на участието в обсъжданията на групата или на дадена нейна подгрупа, не се разпространява, ако по мнението на Комисията тази информация засяга въпроси от поверителен характер.
   4.   Групата и нейните подгрупи обикновено заседават в сградите на Комисията в съответствие с определените от нея процедури и график. Комисията осигурява секретариата на заседанията на групата и на нейните работни подгрупи. Представители на заинтересованите служби на Комисията могат да присъстват на заседанията на групата и нейните работни подгрупи.
   5.   Групата приема свой процедурен правилник на основата на стандартните процедурни правилници, приети от Комисията.
   6.   Комисията може да публикува обобщения, заключения, частични заключения или работни документи, подготвени от групата, на автентичния език на съответните документи.
   Член 5
   Допълнителни експерти
   1.   Комисията може да покани за участие в работата на групата външни експерти или наблюдатели, които притежават специфична компетентност по въпрос от дневния ред.
   2.   Комисията може да покани официални представители на държавите-членки, страните кандидатки или трети страни, както и от международни, междуправителствени и неправителствени организации за участие на заседание на експертната група.
   Член 6
   Разноски за заседанията
   1.   Комисията възстановява разходите за път и при необходимост дневните разходи на членовете и експертите във връзка с дейностите на групата съгласно правилата на Комисията относно възнаграждението на външни експерти.
   2.   На членовете, експертите и наблюдателите не се заплаща възнаграждение за предоставените услуги.
   3.   Разноските за заседанията се възстановяват в границите на годишния бюджет, определен за групата от съответните служби на Комисията.
   Член 7
   Отменяне
   Решение 2003/209/ЕО се отменя.
   Член 8
   Прилагане
   Настоящото решение се прилага три години.

      Съставено в Брюксел на 17 октомври 2007 година.

            За Комисията

         Franco FRATTINI

            Заместник-председател

      (1)  Брюкселската декларация бе приета на Европейската конференция за превенция и борба с трафика на хора — глобалното предизвикателство на ХХI век, 18—20 септември 2002 година, ОВ C 137, 12.6.2003 г., стp. 1.

      (2)  ОВ L 79, 26.3.2003 г., стр. 25.

      (3)  COM(2005) 514 окончателен.

      (4)  ОВ C 311, 9.12.2005 г., стр. 1.

      (5)  ОВ L 317, 3.12.2001 г., стр. 1. Решение, последно изменено с Решение 2006/548/ЕО, Евратом (ОВ L 215, 5.8.2006 г., стр. 38).

      (6)  ОВ L 8, 12.1.2001 г., стр. 1.


title: 2011/460/ЕС: Решение на Съвета от 19 юли 2011 година за назначаване на заместник-член от Швеция в Комитета на регионите

text:
               26.7.2011

               BG

               Официален вестник на Европейския съюз

               L 194/32

         РЕШЕНИЕ НА СЪВЕТА
   от 19 юли 2011 година
   за назначаване на заместник-член от Швеция в Комитета на регионите
   (2011/460/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Швеция,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-жа Carin JÄMTIN се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член на Комитета на регионите за остатъка от мандата, а именно до 25 януари 2015 г.:

               —

               г-н Roger MOGERT, Ledamot i kommunfullmäktige, Stockholms kommun.

         Член 2
   Настоящото решение влиза в сила в деня на приемането му.

      Съставено в Брюксел на 19 юли 2011 година.

            За Съвета

            Председател

         M. SAWICKI

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: 2013/562/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейския полицейски колеж за финансовата 2011 година

text:
               16.11.2013

               BG

               Официален вестник на Европейския съюз

               L 308/180

      РЕШЕНИЕ НА ЕВРОПЕЙСКИЯ ПАРЛАМЕНТ

   от 17 април 2013 година
   относно освобождаването от отговорност във връзка с изпълнението на бюджета на Европейския полицейски колеж за финансовата 2011 година
   (2013/562/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския полицейски колеж за финансовата 2011 година,

               —

               като взе предвид доклада на Сметната палата относно годишните отчети на Европейския полицейски колеж за финансовата 2011 година, придружен от отговорите на Колежа (1),

               —

               като взе предвид препоръката на Съвета от 12 февруари 2013 г. (05753/2013 — C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Решение 2005/681/ПВР на Съвета от 20 септември 2005 г. за създаване на Европейски полицейски колеж (CEPOL) и за отмяна на Решение 2000/820/ПВР (4), и по-специално член 16 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид Решение C(2011) 4680 на Комисията от 30 юни 2011 г. за даване на съгласие за поисканата от Европейския полицейски колеж дерогация от Регламент (ЕО, Евратом) № 2343/2002,

               —

               като взе предвид доклада на Европейския полицейски колеж от 12 юли 2010 г. относно възстановяването на лични разходи (10/0257/KA),

               —

               като взе предвид външния одит, поръчан от Европейския полицейски колеж (договор с реф. № CEPOL/2010/001), във връзка с възстановяването на лични разходи,

               —

               като взе предвид окончателния доклад за петгодишната външна оценка на Европейския полицейски колеж (договор с реф. № CEPOL/CT/2010/002),

               —

               като взе предвид годишния отчет за дейността за 2009 г. на генерална дирекция „Правосъдие, свобода и сигурност“,

               —

               като взе предвид четвъртия доклад за напредъка на Европейския полицейски колеж във връзка с изпълнението на неговия многогодишен план за действие (МПД) за периода 2010—2014 г.,

               —

               като взе предвид доклада на Сметната палата относно изпълнението на МПД на Европейския полицейски колеж за периода 2010—2014 г.,

               —

               като взе предвид бележката на Службата за вътрешен одит от 4 юли 2011 г. (реф. номер Ares (2011) 722479) относно третия доклад за напредъка по изпълнението на МПД на Европейския полицейски колеж за периода 2010—2014 г.,

               —

               като взе предвид доклада на Европейския полицейски колеж и приложенията към него във връзка с изпълнението на резолюцията на Европейския парламент относно „Освобождаване от отговорност за 2009 г.: Европейски полицейски колеж“,

               —

               като взе предвид доклада на Европейския полицейски колеж и приложението към него относно прилагането на неговото ръководство за обществените поръчки през периода от 1 юли 2010 г. до 1 юли 2011 г.,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0064/2013),

               1.

               Освобождава от отговорност директора на Европейския полицейски колеж във връзка с изпълнението на бюджета на Колежа за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейския полицейски колеж, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 23.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 256, 1.10.2005 г., стр. 63.

      (5)  ОВ L 357, 31.12.2002 г., стр. 72.

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ

      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския полицейски колеж за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския полицейски колеж за финансовата 2011 година,

                  —

                  като взе предвид доклада на Сметната палата относно годишните отчети на Европейския полицейски колеж за финансовата 2011 година, придружен от отговорите на Колежа (1),

                  —

                  като взе предвид препоръката на Съвета от 12 февруари 2013 г. (05753/2013 — C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2) („Финансовият регламент“), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Решение 2005/681/ПВР на Съвета от 20 септември 2005 г. за създаване на Европейски полицейски колеж (CEPOL) и за отмяна на Решение 2000/820/ПВР (4), и по-специално член 16 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид Решение C(2011) 4680 на Комисията от 30 юни 2011 г. за даване на съгласие за поисканата от Европейския полицейски колеж дерогация от Регламент (ЕО, Евратом) № 2343/2002,

                  —

                  като взе предвид доклада на Европейския полицейски колеж от 12 юли 2010 г. относно възстановяването на лични разходи (10/0257/KA),

                  —

                  като взе предвид външния одит, поръчан от Европейския полицейски колеж (договор с реф. № CEPOL/2010/001), във връзка с възстановяването на лични разходи,

                  —

                  като взе предвид окончателния доклад за петгодишната външна оценка на Европейския полицейски колеж (договор с реф. № CEPOL/CT/2010/002),

                  —

                  като взе предвид годишния отчет за дейността за 2009 г. на генерална дирекция „Правосъдие, свобода и сигурност“,

                  —

                  като взе предвид четвъртия доклад за напредъка на Европейския полицейски колеж във връзка с изпълнението на неговия многогодишен план за действие (МПД) за периода 2010—2014 г.,

                  —

                  като взе предвид доклада на Сметната палата относно изпълнението на МПД на Европейския полицейски колеж за периода 2010—2014 г.,

                  —

                  като взе предвид бележката на Службата за вътрешен одит от 4 юли 2011 г. (реф. номер Ares (2011) 722479) относно третия доклад за напредъка по изпълнението на МПД на Европейския полицейски колеж за периода 2010—2014 г.,

                  —

                  като взе предвид доклада на Европейския полицейски колеж и приложенията към него във връзка с изпълнението на резолюцията на Европейския парламент относно „Освобождаване от отговорност за 2009 г.: Европейски полицейски колеж“,

                  —

                  като взе предвид доклада на Европейския полицейски колеж и приложението към него относно прилагането на неговото ръководство за обществените поръчки през периода от 1 юли 2010 г. до 1 юли 2011 г.,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0064/2013),

                  A.

                  като има предвид, че Европейският полицейски колеж (наричан по-нататък „Колежът“), със седалище в Брамсхил, е създаден с Решение 2000/820/ПВР на Съвета, отменено и заменено през 2005 г. с Решение 2005/681/ПВР на Съвета;

                  Б.

                  като има предвид, че Колежът беше създаден през 2001 г. и беше преобразуван в орган на Общността по смисъла на член 185 от Финансовия регламент, считано от 1 януари 2006 г., като по този начин попадна в обсега на Рамковия финансов регламент за агенциите;

                  В.

                  като има предвид, че в своите доклади относно годишните отчети на Колежа за финансовите 2006, 2007 и 2009 година Сметната палата изрази становище с резерви по отношение на законосъобразността и редовността на свързаните с тях операции поради несъответствие на процедурите по възлагане на обществени поръчки с разпоредбите на Финансовия регламент;

                  Г.

                  като има предвид, че в доклада си относно годишните отчети на Колежа за финансовата 2008 година Сметната палата постави акцент върху своето становище относно достоверността на отчетите, без изрично да изразява резерви, и изрази резерви относно законосъобразността и редовността на свързаните с тях операции;

                  Д.

                  като има предвид, че в своето решение от 7 октомври 2010 г. Парламентът отказа да освободи от отговорност директора на Европейския полицейски колеж за изпълнението на бюджета на Колежа за финансовата 2008 година (6);

                  Е.

                  като има предвид, че в своето решение от 10 май 2011 г. Парламентът реши да отложи решението си за освобождаване от отговорност на директора на Колежа във връзка с изпълнението на бюджета на Колежа за финансовата 2009 година (7), но че впоследствие го освободи от отговорност в решението си от 25 октомври 2011 г. (8);

                  Ж.

                  като има предвид, че в своя доклад за годишните отчети на Колежа за финансовата 2010 година Сметната палата заяви за първи път, откакто Колежът стана агенция, че е получила достатъчна увереност, че годишните отчети за финансовата 2008 година са надеждни и свързаните с тях операции са законосъобразни и редовни;

                  З.

                  като има предвид декларацията на Сметната палата, че е получила достатъчна увереност, че годишните отчети за финансовата 2011 година са надеждни и че свързаните с тях операции са законосъобразни и редовни;

                  И.

                  като има предвид, че на 10 май 2012 г. Парламентът освободи от отговорност директора на Европейския полицейски колеж във връзка с изпълнението на бюджета на Колежа за финансовата 2010 година (9) и в своята резолюция, придружаваща решението за освобождаване от отговорност, наред с другото:

                              —

                              насърчи Колежа да въведе ясно разграничение между различните компоненти на вноската на Съюза в бюджета на Колежа в ежегодните си окончателни годишни отчети,

                              —

                              призова Колежа да предприеме мерки, за да се избегне повторното възникване на установените пропуски в изготвянето на индивидуалните бюджети,

                              —

                              припомни, че неспазването на крайните срокове е един от основните фактори, възпрепятстващи доброто финансово управление, и изиска от Колежа да информира органа по освобождаване от отговорност за изпълнението на Решение 34/2010/УС,

                              —

                              призова Колежа да информира органа по освобождаване от отговорност за ефективното изпълнение на определената като много важна препоръка на Службата за вътрешен одит относно пълнотата на вътрешното отчитане на командировъчните разходи,

                              —

                              призова Колежа да предоставя на Парламента актуална информация за степента на изпълнение на новите 16 стандарта за вътрешен контрол на Комисията, които бяха приети от Управителния съвет (УС) на Колежа и които заменят предишните стандарти за вътрешен контрол;

                  Й.

                  като има предвид, че с Решение C(2011) 4680 от 30 юни 2011 г. Комисията предостави на Колежа дерогация от разпоредбите на член 74б от Регламент (ЕО, Евратом) № 2343/2002;

                  К.

                  като има предвид, че бюджетът на Колежа за 2011 г. беше 8 341 000 EUR, в сравнение със 7 800 000 EUR през 2010 г., което представлява увеличение от 6,93 %;

                  Л.

                  като има предвид, че вноската на Съюза в бюджета на Колежа за 2011 г. беше 8 341 000 EUR;

                  M.

                  като има предвид, че балансът на отчета на финансовия резултат на Колежа през 2011 г. е положителен и възлиза на 1 358 764,32 EUR,

                  1.

                  Счита, че общите елементи между Колежа и Европейската полицейска служба следва да бъдат допълнително проучени, като се вземат предвид резултатите от проучването, публикувано от CEPOL през 2011 г. (договор с референтен номер CEPOL/CT/2010/002); отбелязва, че през март 2014 г. Колежът трябва да напусне заеманите понастоящем помещения в Брамсхил (Обединеното кралство); отправя искане Комисията да излезе с предложение за преместването на Колежа в Хага (Нидерландия), където се намира Европейската полицейска служба, за да могат двете агенции да споделят материална база и услуги и да извличат полза от взаимодействията помежду си, без това да застрашава основните им задачи и автономност, и да представи тези предложения на Парламента и на Съвета; подчертава, че едно бързо решение относно преместването на седалището на Колежа ще намали несигурността, която може да има отрицателно въздействие върху персонала и процедурите по набиране на персонал.

         Бюджетно и финансово управление

                  2.

                  Отбелязва, че Колежът получи целия си бюджет от 8 341 000 EUR за 2011 г. от генерална дирекция „Вътрешни работи“.

                  3.

                  Отбелязва въз основа на окончателните финансови отчети на Колежа, че през 2011 г. са били констатирани случаи на липса на ефективност на финансовото управление, като например използването на плащания по неправилни бюджетни редове в рамките на определени глави или дялове; призовава Колежа да предостави на органа по освобождаване от отговорност колкото е възможно по-скоро допълнителни подробности по въпроса, включително съответните суми и бюджетни редове и мерките, които се прилагат с цел справяне със ситуацията.

         Пренос на бюджетни кредити

                  4.

                  Отбелязва въз основа на годишния отчет за дейността на Колежа, че бюджетните кредити за поети задължения са поети почти 100 % по дял I „Разходи за персонала“, докато бюджетните кредити за плащания са усвоени на равнище от 93,98 %.

                  5.

                  Установява въз основа на годишния отчет за дейността, че бюджетните кредити за поети задължения са поети на равнище 99,93 % по дял II „Административни разходи“, докато бюджетните кредити за плащания са усвоени до 88,86 %.

                  6.

                  Отбелязва въз основа на годишния отчет за дейността, че по дял III „Оперативни разходи“ при общ бюджет от 4 063 000 EUR са били поети 93,31 %, в сравнение с 99,56 % през 2010 г., и че са били усвоени 55,98 % от бюджетните кредити за плащания, в сравнение с 45,20 % през 2010 г.

                  7.

                  Потвърждава въз основа на доклада на Сметната палата, че бюджетни кредити в размер на 1 772 523 EUR (22 %) са пренесени за 2012 г., от които 208 813 EUR по дял I, 47 275 EUR по дял II и 1 516 435 EUR по дял III; призовава Колежа да информира органа по освобождаване от отговорност за взетите мерки за преодоляване на тези слабости, тъй като високото равнище на пренесени кредити показва недостатъци в планирането и изпълнението на бюджета и противоречи на бюджетния принцип за ежегодност.

                  8.

                  Установява въз основа на доклада на Сметната палата, че от пренесените кредити от 2010 г. в размер на 2,5 милиона евро през 2011 г. са анулирани 0,7 милиона евро (27,5 %); призовава Колежа да информира органа по освобождаване от отговорност за взетите мерки за преодоляване на този недостатък, тъй като високото равнище на анулирания показва недостатъци в планирането и изпълнението на бюджета и противоречи на бюджетния принцип за ежегодност.

                  9.

                  Отбелязва въз основа на годишния отчет за дейността, че са били поети 96,74 % от бюджетните кредити за поети задължения; отбелязва освен това, че са изразходвани 75,21 % от бюджетните кредити за плащания (6 273 389 EUR).

         Трансфери

                  10.

                  Отбелязва въз основа на доклада на Сметната палата, че през 2011 г. Колежът е извършил 38 бюджетни трансфери в размер на 1,8 милиона евро; счита, че процедурите, свързани с планирането и изпълнението на бюджета, следва да бъдат допълнително засилени и призовава Колежа да информира органа по освобождаване от отговорност относно мерките, предприети за преодоляване на този недостатък, тъй като той показва слабости в планирането на бюджета и противоречи на принципа на специфичност.

         Процедури за възлагане на обществени поръчки

                  11.

                  Установява въз основа на годишния доклад за дейността, че Колежът е продължил усилията си за подобряване на възлагането на обществени поръчки и че през 2011 г.са били завършени 40 процедури по възлагане на обществени поръчки, и че една процедура по възлагане на обществена поръчка е продължавала към 31 декември 2011 г.

         Вътрешен одит

                  12.

                  Установява от годишния доклад за дейността (10), че Колежът е предприел мерки за рационализиране на вътрешния контрол с приемането на 16 стандарта за вътрешен контрол и назначаването на служител, който отговаря за вътрешния контрол, през август 2011 г.; приветства оценката на спазването на 16-те стандарта за вътрешен контрол, направена през четвъртото тримесечие на 2011 г., която показа, че като цяло Колежът спазва изискванията на стандартите за вътрешен контрол.

                  13.

                  Установява от годишния отчет за дейността, че от 2011 г. функционира група за вътрешен одит; приветства трите основни одита, предприети от Колежа през 2011 г.: два външни одита, проведени от Сметната палата, и един вътрешен одит, проведен от Службата за вътрешен одит на Комисията.

         Процедури за набиране на персонал

                  14.

                  Отбелязва въз основа на доклада на Сметната палата, че Колежът трябва да подобри прозрачността на процедурите за набиране на персонал; настоятелно приканва Колежа да информира органа по освобождаване от отговорност за действията, които е предприел за отстраняване на този недостатък; отбелязва, че според Колежа стандартите за документиране и моделите за всеки етап от процедурата за наемане на персонал са били преразгледани през юни 2012 г., за да се гарантират по-голяма прозрачност и яснота на документацията; счита, че някои от разпоредбите на Правилника за длъжностните лица могат да представляват значителна административна тежест; следователно насърчава Комисията да предвиди известна степен на опростяване съгласно член 110 от Правилника за длъжностните лица по отношение на агенциите.

                  15.

                  Отбелязва, че 10 процедури по наемане на персонал са били завършени през 2011 г. и че в края на годината в Колежа са работили 23 от 26-те срочно наети служители, очаквани съгласно щатното разписание, след напускането на един служител на 15 декември 2011 г., като преди това е имало само две незаети длъжности; отбелязва освен това, че общият брой от 38 служители на Колежа е запълнен с петима командировани национални експерти.

         Резултати от дейността

                  16.

                  Приветства усилията на Колежа да подобри работата си без увеличение на бюджета, както и резултатите, които е постигнал; освен това го поздравява за това, че е отговорил цялостно на изискванията на Парламента и на настоящите бюджетни предизвикателства, като е намалил драстично разходите си за управление.

                  17.

                  Приветства усилията на Колежа за рационализиране и подобряване на ефикасността на своето управление, например чрез прилагането на мерки за разпускане на комитети и намаляването на годишния брой заседания на Управителния съвет, които вече следва да се съсредоточават основно върху изготвянето на политики и вземането на решения на стратегическо равнище и в дългосрочен план.

                  18.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 (11) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 23.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 256, 1.10.2005 г., стр. 63.

         (5)  ОВ L 357, 31.12.2002 г., стр. 72.

         (6)  ОВ L 320, 7.12.2010 г., стр. 11.

         (7)  ОВ L 250, 27.9.2011 г., стр. 260.

         (8)  ОВ L 313, 26.11.2011 г., стр. 17.

         (9)  ОВ L 286, 17.10.2012 г., стр. 156.

         (10)  Годишен отчет за дейността за 2011 г., стр. 14.

         (11)  Приети текстове, P7_TA(2013)0134 (вж. страница 374 от настоящия брой на Официален вестник).


title: 2011/790/ЕС: Решение на Съвета от 14 ноември 2011 година относно подписването на Споразумение за доброволно партньорство между Европейския съюз и Централноафриканската република относно прилагането на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT)

text:
               3.12.2011

               BG

               Официален вестник на Европейския съюз

               L 320/2

         РЕШЕНИЕ НА СЪВЕТА
   от 14 ноември 2011 година
   относно подписването на Споразумение за доброволно партньорство между Европейския съюз и Централноафриканската република относно прилагането на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT)
   (2011/790/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 3, първа алинея във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               През май 2003 г. Европейската комисия прие съобщение до Европейския парламент и Съвета, озаглавено „Прилагане на законодателството в областта на горите, управлението и търговията (FLEGT): предложение за план за действие на Европейския съюз“, с което призовава да се приемат мерки за борба с незаконния дърводобив посредством разработването на споразумения за доброволно партньорство с държавите — производители на дървен материал. Заключенията на Съвета относно плана за действие бяха приети през октомври 2003 г. (1), а Европейският парламент прие резолюция по темата на 11 юли 2005 г. (2)

               (2)

               На 5 декември 2005 г. Съветът упълномощи Комисията да започне преговори по споразумения за партньорство в изпълнение на Плана за действие на Съюза за FLEGT.

               (3)

               На 20 декември 2005 г. Съветът прие Регламент (ЕО) № 2173/2005 (3) за установяването на схема на разрешителни за FLEGT относно вноса в Съюза на дървен материал с произход от държави, с които Съюзът има сключени споразумения за доброволно партньорство.

               (4)

               Преговорите с Централноафриканската република приключиха успешно и на 21 декември 2010 г. бе парафирано Споразумението за доброволно партньорство между Европейския съюз и Централноафриканската република относно прилагането на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT) (наричано по-нататък „споразумението“).

               (5)

               Споразумението следва да бъде подписано при условие за сключването му,

         ПРИЕ НАСТОЯЩОТО РЕШЕНИЕ:
   Член 1
   Подписването на Споразумението за доброволно партньорство между Европейския съюз и Централноафриканската република относно прилагането на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT) (по-нататък наричано „споразумението“), се разрешава от името на Съюза при условие за сключването на посоченото споразумение (4).
   Член 2
   Председателят на Съвета е оправомощен да посочи лицето, упълномощено да подпише споразумението от името на Съюза при условие за сключването му.
   Член 3
   Настоящото решение влиза в сила в деня на приемането му.

      Съставено в Брюксел на 14 ноември 2011 година.

            За Съвета

            Председател

         M. SAWICKI

      (1)  ОВ C 268, 7.11.2003 г., стр. 1.

      (2)  ОВ C 157 E, 6.7.2006 г., стр. 482.

      (3)  ОВ L 347, 30.12.2005 г., стр. 1.

      (4)  Текстът на споразумението ще бъде публикуван заедно с решението за сключването му.


title: 2009/528/ЕО, Евратом: Решение на Съвета от 3 юли 2009 година за назначаване на нов член на Комисията на Европейските общности

text:
               9.7.2009

               BG

               Официален вестник на Европейския съюз

               L 178/16

      РЕШЕНИЕ НА СЪВЕТА

   от 3 юли 2009 година
   за назначаване на нов член на Комисията на Европейските общности
   (2009/528/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 215, втора алинея от него,
   като взе предвид Договора за създаване на Европейската общност за атомна енергия, и по-специално член 128, втора алинея от него,
   като има предвид, че:
   с писмо от 24 юни 2009 г. г-жа Danuta HÜBNER подаде оставка като член на Комисията. Тя следва да бъде заместена за остатъка от нейния мандат,
   РЕШИ:
   Член 1
   Г-н Pawel SAMECKI се назначава за член на Комисията за периода от 4 юли 2009 г. до 31 октомври 2009 г.
   Член 2
   Настоящото решение поражда действие на 4 юли 2009 г.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 3 юли 2009 година.

            За Съвета

            Председател

         A. BORG


title: Решение (ОВППС) 2015/666 на Съвета от 28 април 2015 година за изменение на Решение 2013/184/ОВППС относно ограничителни мерки срещу Мианмар/Бирма

text:
               29.4.2015

               BG

               Официален вестник на Европейския съюз

               L 110/14

         РЕШЕНИЕ (ОВППС) 2015/666 НА СЪВЕТА
   от 28 април 2015 година
   за изменение на Решение 2013/184/ОВППС относно ограничителни мерки срещу Мианмар/Бирма
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид че:

               (1)

               На 22 април 2013 г. Съветът прие Решение 2013/184/ОВППС (1) относно ограничителни мерки срещу Мианмар/Бирма.

               (2)

               На 14 април 2014 г. Съветът прие Решение 2014/214/ОВППС (2) за подновяване на ограничителните мерки до 30 април 2015 г.

               (3)

               Въз основа на преглед на Решение 2013/184/ОВППС ограничителните мерки следва да се подновят до 30 април 2016 г.

               (4)

               Следователно Решение 2013/184/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Член 3 от Решение 2013/184/ОВППС се заменя със следното:

      „Член 3
      Настоящото решение се прилага до 30 април 2016 г. То подлежи на постоянен преглед. Решението се подновява или изменя според случая, ако Съветът прецени, че неговите цели не са постигнати.“

   Член 2
   Настоящото решение влиза в сила в деня след деня на публикуването му в Официален вестник на Европейския съюз.

      Съставено в Брюксел на 28 април 2015 година.

            За Съвета

            Председател

         E. RINKĒVIČS

      (1)  Решение 2013/184/ОВППС на Съвета от 22 април 2013 г. относно ограничителни мерки срещу Мианмар/Бирма и за отмяна на Решение 2010/232/ОВППС (ОВ L 111, 23.4.2013 г., стр. 75).

      (2)  Решение 2014/214/ОВППС на Съвета от 14 април 2014 г. за изменение на Решение 2013/184/ОВППС относно ограничителни мерки срещу Мианмар/Бирма (ОВ L 111, 15.4.2014 г., стр. 84).


title: Решение на Съвета от 20 април 2015 година за назначаване на заместник-член от Словакия на управителния съвет на Европейската агенция за безопасност и здраве при работа

text:
               22.4.2015

               BG

               Официален вестник на Европейския съюз

               C 130/5

         РЕШЕНИЕ НА СЪВЕТА
   от 20 април 2015 година
   за назначаване на заместник-член от Словакия на управителния съвет на Европейската агенция за безопасност и здраве при работа
   (2015/C 130/05)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (1), и по-специално член 8 от него,
   като взе предвид списъците на кандидатите, представени на Съвета от правителствата на държавите-членки и от организациите на работниците и на работодателите,
   като взе предвид списъците на членовете и заместник-членовете на Консултативния комитет за безопасност и здраве на работното място,
   като има предвид, че:

               (1)

               С решенията си от 2 декември 2013 г. (2), от 12 юни 2014 г. (3), от 18 ноември 2014 г. (4) и от 15 декември 2014 г. (5), и Решение (ЕС) 2015/453 (6) Съветът назначи членовете и заместник-членовете на управителния съвет на Европейската агенция за безопасност и здраве при работа за периода до 7 ноември 2016 г.

               (2)

               Организацията на работодателите BUSINESSEUROPE представи кандидатура за освободеното място,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член на управителния съвет на Европейската агенция за безопасност и здраве при работа за периода до 7 ноември 2016 г.:
   III.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Член

               Заместник-член

               Словакия

               г-н Štefan PETKANIČ

         Член 2
   Членовете и заместник-членовете, чиито кандидатури все още не са представени, ще бъдат назначени от Съвета на по-късна дата.
   Член 3
   Настоящото решение влиза в сила в деня на приемането му.

      Съставено в Люксембург на 20 април 2015 година.

            За Съвета

            Председател

         Jānis DŪKLAVS

      (1)  ОВ L 216, 20.8.1994 г., стр. 1.

      (2)  Решение на Съвета от 2 декември 2013 г. за назначаване на членове и заместник-членове на управителния съвет на Европейската агенция за безопасност и здраве при работа (ОВ C 360, 10.12.2013 г., стр. 8).

      (3)  Решение на Съвета от 12 юни 2014 г. за назначаване на членове и заместник-членове от Литва и Малта в управителния съвет на Европейската агенция за безопасност и здраве при работа (ОВ C 182, 14.6.2014 г., стр. 14); Решение на Съвета от 12 юни 2014 г. за назначаване на членове и заместник-членове от Франция в управителния съвет на Европейската агенция за безопасност и здраве при работа (ОВ C 186, 18.6.2014 г., стр. 5).

      (4)  Решение на Съвета от 18 ноември 2014 г. за назначаване на член и заместник-член от Латвия в управителния съвет на Европейската агенция за безопасност и здраве при работа (ОВ C 420, 22.11.2014 г., стр. 6).

      (5)  Решение на Съвета от 15 декември 2014 г. за назначаване на член от Германия в управителния съвет на Европейската агенция за безопасност и здраве при работа (ОВ C 453, 17.12.2014 г., стр. 2).

      (6)  Решение (ЕС) 2015/453 на Съвета от 16 март 2015 г. за назначаване на член от Дания и заместник-член от Германия в управителния съвет на Европейската агенция за безопасност и здраве при работа (ОВ L 75, 19.3.2015 г., стр. 18).


title: Решение на Съвета от 21 декември 1988 година относно сключването на Споразумение под формата на размяна на писма между Европейската икономическа общност и Кралство Мароко за внос в Общността на консервирани плодови салати с произход от Мароко

text:
Важна правна забележка

|

31988D0649

Официален вестник n° L 358 , 27/12/1988 стр. 0022 - 0024 специално чешко издание глава 03 том 08 стр. 168  - 168 специално испанско издание глава 03 том 08 стр. 168  - 168 специално унгарско издание глава 03 том 08 стр. 168  - 168 специално литвийско издание глава 03 том 08 стр. 168  - 168 LV.ES глава 03 том 08 стр. 168  - 168 MT.ES глава 03 том 08 стр. 168  - 168 PL.ES глава 03 том 08 стр. 168  - 168 SK.ES глава 03 том 08 стр. 168  - 168 специално словенско издание глава 03 том 08 стр. 168  - 168

		19881221Решение на Съветаот 21 декември 1988 годинаотносно сключването на Споразумение под формата на размяна на писма между Европейската икономическа общност и Кралство Мароко за внос в Общността на консервирани плодови салати с произход от Мароко(88/649/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 113 от него,като взе предвид препоръката на Комисията,като има предвид, че Споразумението за сътрудничество между Европейската икономическа общност и Кралство Мароко [1] бе подписано на 26 април 1976 г. и влезе в сила на 1 ноември 1978 г.;като има предвид, че е необходимо Споразумението под формата на размяна на писма между Европейската икономическа общност и Кралство Мароко относно вноса в Общността на консервирани плодови салати с произход от Мароко да бъде одобрено,РЕШИ:Член 1Споразумението под формата на размяна на писма между Европейската икономическа общност и Кралство Мароко относно вноса в Общността на доматени концентрати с произход от Мароко се одобрява от името на Общността.Текстът на Споразумението е приложен към настоящото решение.Член 2Председателят на Съвета е оправомощен да посочи лицето, упълномощено да подпише Споразумението, с цел Общността да се обвърже с него.Член 3Настоящото решение влиза в сила в деня след публикуването му в Официален вестник на Европейските общности.Съставено в Брюксел на 21 декември 1988 година.За СъветаПредседателV. Papandreou[1] ОВ L 264, 27.9.1978 г., стр. 2.--------------------------------------------------


title: 2011/59/ЕС: Решение на Съвета от 25 октомври 2010 година за подписването от името на Съюза на Споразумение под формата на протокол между Европейския съюз и Арабска република Египет за създаване на механизъм за уреждане на спорове, приложим по отношение на споровете, свързани с търговските разпоредби на Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна

text:
               1.2.2011

               BG

               Официален вестник на Европейския съюз

               L 27/2

         РЕШЕНИЕ НА СЪВЕТА
   от 25 октомври 2010 година
   за подписването от името на Съюза на Споразумение под формата на протокол между Европейския съюз и Арабска република Египет за създаване на механизъм за уреждане на спорове, приложим по отношение на споровете, свързани с търговските разпоредби на Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна
   (2011/59/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 24 февруари 2006 г. Съветът оправомощи Комисията да започне преговори с партньорите си от средиземноморския регион с цел създаването на механизъм за уреждане на споровете, свързани с търговските разпоредби.

               (2)

               Комисията проведе тези преговори в консултация с комитета, определен съгласно член 207 от Договора, и в рамките на дадените от Съвета указания за водене на преговори.

               (3)

               Преговорите приключиха и на 27 април 2010 г. беше парафирано Споразумение под формата на протокол („Протоколът“) между Европейския съюз и Арабска република Египет за създаване на механизъм за уреждане на спорове, приложим по отношение на споровете, свързани с търговските разпоредби на Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна (1).

               (4)

               Протоколът следва да бъде подписан,

         ПРИЕ НАСТОЯЩОТО РЕШЕНИЕ:
   Член 1
   С настоящото се одобрява от името на Европейския съюз подписването на Споразумението под формата на протокол между Европейския съюз и Арабска република Египет за създаване на механизъм за уреждане на спорове, приложим по отношение на споровете, свързани с търговските разпоредби на Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна („Протоколът“), при условие на сключването на посочения протокол (2).
   Член 2
   Председателят на Съвета се оправомощава да посочи лицето(ата), упълномощено(и) да подпише(ат) Протокола от името на Съюза при условие на сключването му.
   Член 3
   Настоящото решение влиза в сила в деня на приемането му.

      Съставено в Люксембург на 25 октомври 2010 година.

            За Съвета

            Председател

         C. ASHTON

      (1)  ОВ L 304, 30.9.2004 г., стр. 39.

      (2)  Текстът на Протокола ще бъде публикуван с решението за сключването му.